ગુલાલને એમ હતું કે કોઈ સાઈબર ક્રિમિનલે એનો પાસવર્ડ હેક કરીને પૈસા માટે આ બધું કર્યું છે. પણ વાત કંઈક ઓર જ હતી, કિસ્સો કંઈક ઓર જ હતો. ગુલાલ ભૂલી ગઈ હતી કે પૈસા તો અત્યારે રસ્તે રખડતો ભિખારી પણ કમાઈ શકે છે. કોઈ પૈસા માટે આટલી હદે ન જાય ! તો પછી શું કારણ હતું ? શા માટે યુવરાજ આ આખોયે સાયબર ખેલ ખેલી રહ્યો હતો? આ બધા પ્રશ્ર્નોના જવાબ એ પકડાય પછી જ મળવાના હતા. અને પોલીસના હાથ અને એના કોલર વચ્ચે હવે બહુ ઝાઝું અંતર નહોતું રહ્યું.